# Isaquias Queiroz

Isaquias Guimarães Queiroz, abans dit Isaquias Queiroz dos Santos (Ubaitaba, Bahia; 3 de gener de 1994) és un piragüista brasiler que competeix en la modalitat d'aigües tranquil·les.

## Carrera esportiva

Queiroz ha participat en 3 Olimpíades (2016 a 2024), guanyant-ne 5 medalles en total. És el segon brasiler més condecorat de tots els temps en qualsevol esport als Jocs Olímpics, darrera la gimnasta Rebeca Andrade (amb 6) i empatat amb els regatistes Robert Scheidt i Torben Grael. Als Jocs Olímpics de Rio de Janeiro (2016) va esdevenir el primer esportista brasiler de la història en aconseguir 3 medalles en una mateixa edició de les Olimpíades (fita superada també per Rebeca Andrade, amb 4 metalls a París 2024). El seu rendiment a Rio va ser reconegut pel Comitè Olímpic Brasiler nomenant-lo per ser el portabandera de la delegació en la cerimònia de clausura. En la cerimònia d'obertura de París 2024, va tornar a ser el banderer brasiler, acompanyat per la jugadora de rugbi a 7 Raquel Kochhann.
A més, ha guanyat 16 medalles (9 d'or) en els Campionats del món de piragüisme en aigues tranquil·les, sent el primer brasiler en guanyar una medalla en aquesta competició. També ha aconseguit 5 medalles (3 d'or) en els Jocs Panamericans.

## Vida familiar

La seva infància es va desenvolupar en un poble de l'Estat de Bahia, caracteritzat per la rutina diària de les canoes. D'una família monomarental i amb 9 germans, va patir diversos accidents que li van estar a punt de costar la vida, fins i tot amb la pèrdua d'un ronyó quan només tenia 10 anys. Per aquest motiu, va guanyar el malnom Sem Rim ("sense ronyó").
És casat amb Laina Guimarães, amb qui té dos fills. Va batejar el primogènit amb el nom del seu màxim rival, l'alemany Sebastian Brendel. Al contrari del que mana la tradició lusobrasilera, va ser ell —enlloc de l'esposa—qui va adoptar el cognom del cònjuge.

## Trajectòria professional

Jocs Olímpics :
| Any | Seu | Posició | Categoria |
| 2016 | Rio de Janeiro | 3 | C-1 200m |
| 2016 | Rio de Janeiro | 2 | C-1 1000m |
| 2016 | Rio de Janeiro | 2 | C-2 1000m |
| 2020 | Tòquio | 1 | C-1 1000m |
| 2020 | Tòquio | 4a posició | C-2 1000m |
| 2024 | París | 8a posició | C-2 500m |
| 2024 | París | 2 | C-1 1000m |
| Campionat del Món ||||
| 2013 | Duisburg | 1 | C-1 500m |
| 2013 | Duisburg | 3 | C-1 1000m |
| 2014 | Moscou | Final (DNF) | C-1 1000m |
| 2014 | Moscou | 1 | C-1 500m |
| 2014 | Moscou | 3 | C-2 200m |
| 2015 | Milà | 3 | C-1 200m |
| 2015 | Milà | 1 | C-2 1000m |
| 2017 | Racice | 3 | C-1 1000m |
| 2017 | Racice | 4a posició | C-2 1000m |
| 2018 | Montemor | 1 | C-1 500m |
| 2018 | Montemor | 1 | C-2 500m |
| 2018 | Montemor | 3 | C-1 1000m |
| 2019 | Szeged | 1 | C-1 1000m |
| 2019 | Szeged | 3 | C-2 1000m |
| 2022 | Dartmouth | 1 | C-1 500m |
| 2022 | Dartmouth | 2 | C-1 1000m |
| 2023 | Duisburg | 17a posició | C-2 500m |
| 2023 | Duisburg | 6a posició | C-1 1000m |
| 2024 | Szeged | 1 | C-1 500m |
| 2024 | Szeged | 1 | C-1 1000m |
| Jocs Panamericans ||||
| 2015 | Toronto | 1 | C-1 200m |
| 2015 | Toronto | 1 | C-1 1000m |
| 2015 | Toronto | 2 | C-2 1000m |
| 2019 | Lima | 1 | C-1 1000m |
| 2023 | Santiago | 2 | C-1 1000m |

## Reconeixements

El Comitè Olímpic del Brasil ha atorgat en 4 ocasions el Premi Brasil Olímpic al piragüista bahià (2015, 2016, 2018 i 2021), sent l'esportista masculí més guardonat.

## Referències

* ↑ «Perfil oficial» (en anglès). Federació Internacional de Piragüisme. [Consulta: 11 juliol 2023].
* ↑ «Isaquias chega a cinco medalhas olímpicas e se iguala a Torben e Scheidt; Rebeca lidera» (en portuguès brasiler). globoesporte. Grupo Globo, 09-08-2024. Arxivat de l'original el 2024-08-10. [Consulta: 21 agost 2024].
* ↑ «Isaquias Queiroz entra a la historia como primer brasileño con tres medallas» (en castellà). La Vanguardia, 20-08-2016. Arxivat de l'original el 21 d’agost 2024. [Consulta: 11 juliol 2023].
* ↑ «Como Rebeca Andrade precisou de só 2 Olimpíadas para estabelecer recorde histórico de medalhas do Brasil» (en portuguès). ESPN Brasil, 05-08-2024. Arxivat de l'original el 2024-08-21. [Consulta: 21 agost 2024].
* ↑ «Isaquias Queiroz será o porta-bandeira do Brasil na cerimônia de encerramento» (en portuguès brasiler). EBC, 20-08-2016. Arxivat de l'original el 2024-08-21. [Consulta: 24 setembre 2023].
* ↑ «Da luta à honra: Raquel Kochhann supera câncer e se torna porta-bandeira do Brasil em Paris 2024» (en portuguès brasiler). COB, 23-07-2024. Arxivat de l'original el 2024-08-21. [Consulta: 23 juliol 2024].
* ↑ «Brasileiro conquista ouro no Mundial de Canoagem» (en portuguès). Gazeta do povo, 01-09-2013. Arxivat de l'original el 11 de juliol 2023. [Consulta: 11 juliol 2023].
* ↑ «"Sem rim", vaidoso, fa de arrocha, arteiro: 10 fatos sobre Isaquias Queiroz» (en portuguès). globoesporte. Grupo Globo, 16-08-2016. Arxivat de l'original el 11 de juliol 2023. [Consulta: 11 juliol 2023].
* ↑ Já. «ISAQUIAS QUEIROZ SE CASA EM CERIMÔNIA À BEIRA MAR EM ILHÉUS» (en portuguès brasiler). Bahia Já, 25-10-2021. Arxivat de l'original el 2024-08-21. [Consulta: 21 agost 2024].
* ↑ «Nasce Luigi, segundo filho de Isaquias Queiroz e Laina Guimarães» (en portuguès brasiler), 04-08-2023. Arxivat de l'original el 2024-08-11. [Consulta: 21 agost 2024].
* ↑ «Isaquias escolhe nome de rival alemão para primeiro filho: "É de campeão"» (en portuguès brasiler). globoesporte. Grupo Globo, 22-08-2017. Arxivat de l'original el 2024-08-21. [Consulta: 21 agost 2024].
* ↑ «QUEIROZ Isaquias» (en anglès). COI. Arxivat de l'original el 2024-08-21. [Consulta: 21 agost 2024].
* ↑ «Results» (en anglès). International Canoe Federation. Arxivat de l'original el 2024-08-21. [Consulta: 21 agost 2024].
* ↑ «Rebeca Andrade e Isaquias Queiroz conquistam o Prêmio Brasil Olímpico» (en portuguès brasiler). globoesporte. Grupo Globo, 08-12-2021. [Consulta: 21 agost 2024].

## Vegeu també

* Brasil als Jocs Olímpics